Tervetuloa ohjelmaan.
Minä olen Nuutisen Tia.
Tänään puhun aiheesta: Jumalan äänen kuuleminen Sanan kautta.
Jumala tahtoo, ettemme lukisi Hänen sanaansa kuin tavallista kirjaa, -
vaan kuunnellen, mitä Hänellä on meille puhuttavanaan.
Käydään kolme periaatetta läpi, miten voisimme oppia kuulemaan -
Jumalan äänen lukiessamme Sanaa yhteistyössä Pyhän Hengen kanssa, -
joka on se opettaja jokaisen henkilökohtaisessa elämässä.
Ensinnäkin on tärkeää olla hyvin kirjaimellinen, kun luemme Sanaa.
Kuka puhuu tässä, mitä siinä tapahtuu, mikä on tapahtumapaikka.
Mikä on mahdollinen aihe tai tekstin päätarkoitus.
Voit listata mieleesi tai paperille tosiasiat, mitä siinä puhutaan.
Älä käytä omia tulkintojasi, vaan vain se, mitä on kirjoitettu.
Toinen askel: Ole hengellinen. Mitä tämä kohta mahtaisi tarkoittaa?
Lukiessasi kysele sitä Jumalan Hengeltä.
Onko siinä joku käsky, jota totella tai lupaus, jonka voisit omistaa?
Onko esimerkki, jota tulisi seurata tai ei missään tapauksessa tulisi?
Kenties joku varoitus?
Onko jotain, mitä ihmiset tekevät, jota sinunkin pitäisi tehdä?
Nämäkin on hyvä laittaa muistiin.
Kolmas askel: Ole henkilökohtainen.
Mitä tämä minulle henkilökohtaisesti merkitsee?
Voit Jumalan ohjauksessa vaikka esittää itsellesi kysymyksiä.
Katsotaan yhdessä Matteuksen evankeliumin 17. luku, -
sen ensimmäiset kahdeksan jaetta.
"...Jeesus otti mukaan Pietarin, Jaakobin ja -
hänen veljensä Johanneksen -
ja vei heidät korkealle vuorelle, yksinäisyyteen.
Ja hänen muotonsa muuttui heidän edessään, ja hänen kasvonsa loistivat
niinkuin aurinko, ja hänen vaatteensa tulivat valkoisiksi niinkuin valo.
Ja katso, heille ilmestyivät Mooses ja Elias, -
jotka puhuivat hänen kanssansa.
Pietari...sanoi Jeesukselle: 'Herra, meidän on hyvä tässä olla.
Jos tahdot, niin minä teen tähän kolme majaa, -
yhden sinulle, yhden Moosekselle ja yhden Elialle."
Hänen vielä puhuessaan, katso, heidät varjosi valoisa pilvi -
ja katso, pilvestä kuului ääni, joka sanoi:
'Tämä on minun rakas poikani, johon minä olen mielistynyt. -
Kuulkaa häntä.'
Kun opetuslapset sen kuulivat, he...peljästyivät kovin. -
Niin Jeesus tuli heidän tykönsä, koski heitä ja sanoi: -
'Nouskaa, älkää peljätkö'. Ja kun he nostivat silmänsä, -
eivät he nähneet ketään muita kuin Jeesuksen yksinään."
Mitä tässä kohdassa kerrottiin?
Jeesus otti kolme opetuslasta mukaansa yksinäisyyteen vuorelle.
Vuorella Jeesus antoi heidän nähdä jotakin itsestään. Hän muuttui.
Sana, jota siinä käytetään, on 'metamorpho', -
joka puhuu muutoksesta, uudistumisesta.
Samaa sanaa käytetään mielen uudistumisesta.
Kirkkaus Jeesuksesta tuli sisältä päin.
Mooses ja Elia ilmestyivät ja keskustelivat Jeesuksen kanssa.
Pietari innostuu ja ajattelee: "Voi hyvänen aika, täällä on hyvä olla".
Hän alkaa touhuta ehdottaen majan rakennusta jokaiselle.
Mutta Jumala puuttui tilanteeseen:
"Tämä on minun rakas poikani, kuulkaa häntä".
Jumalan puhe oli niin voimakasta, että opetuslapset pelästyivät -
ja heittäytyivät maahan.
Mutta Jeesus puhuu heille ja koskettaa heitä sanoen:
"Nouskaa, älkää pelätkö".
Kun he nostivat katseensa ylös, he näkivät vain Jeesuksen.
No mitä tämä kohta tarkoittaa esimerkiksi hengellisesti?
Joskus tarvitsee siis vetäytyä yksinäisyyteen Jeesuksen kanssa.
Seurata ikään kuin sille korkealle Jumalan kohtaamisen paikalle -
nähdäkseen jotain Hänestä selvemmin ja kuullakseen Hänen puheensa.
Häly pois ja aikaa siis Jumalalle.
Toisaalta tämä kohta kertoo, että Jeesus haluaa opettaa itsestään.
Hän haluaa opettaa meitä, jotka elämme lähellä Häntä.
Tämä kohta opettaa myös, ettei kannata kiinnittää katsettaan -
Jeesuksesta ja hänen ilmoituksestaan liikaa muuhun -
ja touhuta epäolennaisuuksien kanssa niin kuin Pietari.
Pietari laittoi Jeesuksen samalle viivalle kuin Mooseksen ja Elian.
Sen sijaan, että olisi kuunnellut Jeesusta, hän oli -
menettämässä jotain tärkeää.
Miksi Mooses ja Elia ilmestyivät?
Mooses ja Elia edustivat lakia ja profeettoja.
He toivat Jumalan sanaa.
Tekivät myös ihmeitä.
Molemmat muuten mainitaan Malakian kirjassa.
Mooses siis edusti lakia, Jumalan pyhyyden vaatimusta.
Sitä ihminen ei pystynyt millään lailla täyttämään, -
Jeesuksen uhri teki sen.
Eli Jumala tahtoo osoittaa, että Jeesuksen kautta, -
se mitä on oli laille mahdotonta on nyt tullut mahdolliseksi.
Kun Hän vaikuttaa sydämessämme, -
se, mikä on Jumalan mielen mukaista voi lähteä meissä vaikuttamaan.
Elia taas edusti profetaalisen sanan kanssa -
Jumalan ihmeitä tekevää voimaa.
Pyhän Hengen läsnäolo tuli hänen kautta ihmisten keskelle.
Mitä Jeesus teki? Hän mahdollisti sen, että Pyhän Hengen elämä -
sama voima, joka Elian elämässä vaikutti, tuli mahdolliseksi -
olla meidän elämässä Pyhän Hengen vuodatuksen kautta -
ja sillä, että haluamme jatkuvasti täyttyä Hänellä.
Tämä Pyhän Hengen läsnäolo on siis varattu jokaiselle uskovalle.
Armolahjat, Jumalan ihmeitä tekevä voima, läsnäolo, viisaus...
kaikki, mitä Pyhässä Hengessä on.
Jumala osoittaa tämän raamatunkohdan kautta -
ketä meidän tulisi kuunnella ja katsoa.
Enemmän Jeesusta. Hän on Jumala, jota tulee kuunnella.
Pietari toimi niin kuin me ihmiset yleensä toimimme.
Me helposti yritämme jäädä näihin erityishetkiin, -
minkä kirkastusvuorikokemus Pietarinkin kohdalla sai aikaan.
Helposti jumitumme, mutta Jumala haluaa, että menemme eteenpäin.
Emme ehkä ymmärrä kaikkea, mutta olemme koko ajan oppimassa.
Jumala ilmoitti, kehen Hän on mielistynyt.
Eli kenen kautta voimme elää arjen keskellä. Jeesuksen kautta.
Hän täytetyn työnsä kautta.
Ei peläten, vaan rohkeasti lähestyen Häntä, Jeesuksen kautta.
Kun näemme selvemmin, millainen Jeesus on, voimme nousta.
Mihin? Siihen asemaan, mihin Jeesus Kristus toi meidät.
Eli Isän yhteyteen rakastetuiksi, hyväksytyiksi lapsiksi.
Meistä tulee Jumalan seuraajia. Meidän ei tarvitse enää pelätä, -
vaan saamme rohkeasti kaikissa asioissa lähestyä Isää.
Tämä raamatunkohta herättää ajattelemaan, -
kuka on elämämme keskipiste.
Mitä tämä merkitsee juuri nyt sinulle?
Mitä Jumala haluaa tämän raamatunkohdan kautta puhua?
Ehkä Hän kutsuu voimakkaammin läheisyyteensä.
Ottamaan aikaa itselleen.
Että kuulisimme Häntä, katsoisimme Häneen aivan uudella tavalla, -
tuntisimme Hänet läheisemmin.
Usko ei ole vain tietämistä, vaan ennen kaikkea Jumalan tuntemista.
Tämän Jumalan tuntemisen valon -
Hän haluaa meidän kautta levittää pimenevään maailmaan.
Jumala haluaa puhua meille sanansa kautta.
Muista, että kirjeet on kirjoitettu tiettyihin tilanteisiin.
Kysy Jumalalta, mitä sinä haluat tämän kirjeen kautta minulle puhua.
Kun luet joitain Jumalan ihmisten tapahtumia, historiallisia kirjoja, -
tai vaikka evankeliumeja tai apostolien tekoja, -
kysy Pyhältä Hengeltä, mitä haluat tähän tilanteeseen opettaa.
Hän sanoo, että Hänen sanansa on henkäytetty -
eli Jumalan Hengestä syntynyt.
Jumalan sana hyödyttää meitä vasta kun otamme sen uskossa vastaan.
Kun otamme sen sillä lailla kuunnellen vastaan, -
että Sinä haluat nyt puhua juuri minulle.
Silloin olemme avoimet ottamaan vastaan Hänen puheensa.
Älä laita omia ajatuksiasi Jumalan sanan päälle, vaan -
anna sen muuttaa sinun ajatuksiasi.
Kun annat Hänen muuttaa Sanan kautta sinun ajatuksiasi, -
silloin Sana ikään kuin valahtaa sen maailman pisimmän matkan -
sinun sisimpääsi ja silloin se alkaa muuttaa sinua.
Siitä tulee se voima, mikä Pyhän Hengen kautta on sinulle annettu.
Siitä voi tulla viisaus ja neuvo juuri tähän elämäntilanteeseen.
Kiitos Jeesus, elävä Sana, että opetat sanasi kautta itsestäsi.
Kiitos Isä, että rakkautesi ja armosi saa Sanan kautta -
tulla suuremmin meidän elämään.
Pyhä Henki, opeta lukemaan niin kuin olet sen tarkoittanut.
Tee meissä se työsi, miksi sanasi olet lähettänyt.
Tekstitys: Johanna Holmström